Vandag se sportnuusTennis By die Italiaanse Ope is Rafa Nadal deur na die derde ronde nadat Nicolas Almagro ŉ kniebesering opgedoen het. Kei Nishikori het David Ferrer met 7-5 en 6-2 geklop. Die derde gekeurde Stanislas Wawrinka reken af met Benoit Paire met 6-3, 1-6 en 6-3. Die vyfde gekeurde Milos Raonic het Tommy Haas huis toe gestuur met 6-4 en 6-3. In die vroueafdeling het Garbine Muguruza die derde ronde bereik. Die wêreldnommereen, Angeliquer Kerber, is egter uitgeskakel. Sewesrugby Die laaste toernooi in vanjaar se Wêreldreeks word die naweek in Londen gespeel. Die Blitsbokke sal op dag een in groep A teen Kenia, Wallis en die VSA speel. Superrugby Kom ons loer na die puntestand van die onderskeie konferensies. Afrika 1 Konferensie Afrika 2 Konferensie Nieu-Seeland Konferensie Australië Konferensie Gholf In die Amerikaanse reeks begin die AT&T Byron Nelson Classic vandag in Texas. Die Suid-Afrikaners wat in aksie sal wees, is Charl Schwartzel, Ernie Els, Louis Oosthuizen, Rory Sabbatini en Tyrone van Aswegen. In Europa slaan die spelers vanoggend af in die Rocco Forte Ope in Italië. Motorwedrenne Die oefenrondes vir die Franse Moto GP word môre op Le Mans gejaag. Fietsry Die Toer van Italië se 11de skof is gister afgehandel. Skof: Algeheel: IPL-Krieket Een wedstryd is gister afgehandel. Die Kolkata Knight Riders het die tweede kwalifiseringswedstryd gehaal ná ŉ oorwinning van 7 paaltjies oor die Sunrisers Hyderabad. Die uitslag is ná reën volgens die Duckworth-Lewis-metode bepaal. Bepalings: Môre speel die Knight Riders teen die Mumbai Indians in die tweede kwalifiseringswedstryd. Eendagkrieket Nieu-Seeland en Bangladesj het gister kragte gemeet. Bangladesj 257/9 (50 bb) Nieu-Seeland 258/6 (47.3/50 bb) Nieu-Seeland wen met 4 paaltjies met 15 balle oor. Vrouekrieket Suid-Afrika het gister teen Indië in die vierhoekige Eendagreeks op Potchefstroom gespeel. Suid-Afrika 269/5 (50 bb) Indië 261/9 (50 bb) Suid-Afrika wen met 8 lopies. Sokker In die Engelse Premierliga is een wedstryd gisteraand afgehandel: Southampton 0 – 0 Manchester United Vanaand speel Leicester City teen Tottenham Hotspur om 20:45. In Suid-Afrika se Premierliga is agt wedstryde gisteraand gespeel. Wits is as die kampioenspan gekroon ná hul oorwinning oor Polokwane City.